Կը դիմեմ ձեզի՝ Կորիւն աբեղայ եւ խումբի անդամներ, եթէ կ՚ընդունիք Հայ Եկեղեցւոյ եպիսկոպոսին կանոնական «կապելու եւ արձակելու» իրաւունքն ու իշխանութիւնը, ապա կը հետեւիք մեր յորդորին եւ զղջումով ու ապաշխարութեամբ կ՚արժանանաք թողութեան եւ արձակումի, իսկ եթէ ոչ՝ ապա արդէն իսկ դուք ձեզ դուրս դրած էք մեր Սուրբ Եկեղեցիէն, չընդունելով առաքելական պատգամն ու եպիսկոպոսական իշխանութեան վաւերականութիւնը: Չարի պատերազմը Սուրբ Եկեղեցւոյ դէմ ինչ տեսքով եւ գոյնով ալ ըլլայ, պէտք է վերջ գտնէ եւ «վէմի վրայ պիտի կառուցեմ Իմ եկեղեցին, եւ դժոխքի դռները պիտի չյաղթահարեն անոր» (Մատթ. 16:18): Թող մեր Տէր Յիսուս Քրիստոսի շնորհը, Հայր Աստուծոյ սէրը եւ Սուրբ Հոգիին հաղորդութիւնը առաջնորդեն մեր կեանքը. ամէն: